
Hokeja turnīri : Vasaras līgā 3X3

Hokeja turnīrus organizē SIA “Valmieras Olimpiskais centrs”. 

Katram turnīra dalībniekam ir jāiepazīstas ar nolikumu un Starptautiskās hokeja federācijas hokeja spēles noteikumiem www.iihf.com vai www.lhf.lv 

Papildus informāciju par turnīra norisi var aplūkot www.valmierasoc.lv sadaļā Jaunumi vai saņemt no organizatoru pārstāvjiem-  Vendija Vagale vendija.vagale@valmierasoc.lv, 28307708 vai Markuss Žukovskis, markuss.zukovskis@valmiera.edu.lv, 27190222

Sacensībās piesakās individuāli sportisti, komandas tiks izlozētas uz vietas.

Turnīra dalībnieki 
Jebkurš Latvijas vai citas valsts pilsonis , kurš ir sasniedzis 7 gadu vecumu un vecāki 
(neierobežoti līdz pat 70 gadiem) un atbalsta Godīgas spēles principus. 

Turnīra spēļu laukums
Vienlaicīgi uz hokeja laukuma paralēli notiek 2 spēles, divos atdalītos laukumos. Viena laukuma izmēri – zona no apmales līdz zilajai līnijai.
 
Turnīra norises vieta un laiks
Turnīrs notiek Valmieras Olimpiskā centra Ledus hallē , Valmierā , Čempionu ielā 2. 
Turnīru datumi: 06.07., 07.07., 14.07., 20.07., 21.07., 28.07., 04.08., 10.08.
 
Spēļu pamatnoteikumi
Spēles norisināsies pēc IIHF noteikumiem.

Jaunieši - komandas tiek komplektētas pēc individuālo pieteikumu saņemšanas. Spēlē laukumā 3:3, spēles laiks 2x8 min., max spēlētāju skaits komandā – 5. Organizatori nodrošina ar krekliem iesācējlīgu un komandas , kurām ir vienādas krāsas krekli.

Prasmju līga un Entuziastu līga - komandas tiek komplektētas pēc individuālo pieteikumu saņemšanas. Spēlē laukumā 3:3, spēles laiks 2x8 min., max spēlētāju skaits komandā – 5. 

Visās vecuma grupās:
· obligāts pilns hokeja ekipējums;
· aizliegts lietot spēka paņēmienus un šķīlienus;
· ja ripa atstāj laukumu, tiesnesis nozīmē iemetienu;
· jebkura pārkāpuma gadījumā tiesnesis nozīmē soda metienu no laukuma centra (uz mazajiem vārtiem tiek nozīmēts metiens pa tukšiem vārtiem no organizatoru noteiktas atzīmes laukumā);
· spēles notiek ar vārtsargiem , kuri tiek izlozēti pirms turnīra. Gadījumā, ja kādā no turnīriem iztrūkst kāds vārtsargs (līgā nav pieteicies neviens vārtsargs ) spēles notiek uz samazinātiem vārtiem;
· spēles tiesā LHF licenzēti tiesneši.

Reģistrēšanās turnīram
Komandas pieteikšanās turnīram jāveic rakstot uz e-pastu: vendija.vagale@valmierasoc.lv vai markuss.zukovskis@valmiera.edu.lv aizpildot pieteikuma formu google docs.


Reģistrēšanās 06.07. turnīram (līdz 04.07.) , 07.07. turnīram (līdz 04.07.), 14.07. turnīram (līdz 11.07.) , 20.07. turnīram (līdz 17.07.) , 21.07. turnīram (līdz 18.07.), 28.07. (līdz 25.07.), 04.08. (līdz 01.08.), 10.08. (līdz 07.08.).

Turnīra tabulas un komandas spēļu laiki tiek paziņoti 2 dienas pirms turnīra sākuma www.valmierasoc.lv, sadaļā “Jaunumi’’. 

Turnīra izspēles kārtība
Komandas iesācēju līgā vienā dienā nespēlē vairāk par 3-4 spēlēm (2x8 min.). Citās līgās max spēļu skaits dienā - 4 (2x8 min.) Ņemot vērā pieteikušos komandu skaitu, organizatori nosaka spēļu kārtību.

Par uzvaru spēlē - 2 punkti, neizšķirts - 1 punkts, zaudējums spēlē - 0 punkti. 

Katrā turnīrā tiek noteikts uzvarētājs (viens katrā līgā). Ja notiek spēle par vietām un spēles laiks beidzas neizšķirti, tad katra komanda izpilda pa 1 pēcspēles soda metieniem vai līdz pirmajai kļūdai. 

Dalības maksa
Jauniešiem līdz U18 – 10 EUR no personas ; U19, U20, Entuziastu un Prasmju līgās – 15 EUR no personas vienā turnīrā, vārtsargiem - bezmaksas. Dalības maksa samaksājama turnīra dienā - kasē vai pirms turnīra dienas veicot elektronisko maksājumu (iepriekš par to paziņojot kādam no pasākuma organizatoriem zvanot vai rakstot), rēķins tiks nosūtīts uz spēlētāja norādīto e-pastu.
 
Sodi un pārkāpumi
Turnīra organizatoriem ir tiesības par pārkāpumiem, kuri ir pretrunā ar šo Nolikumu, vai arī traucē citiem turnīra dalībniekiem izmantot tiesības uz sportisku atpūtu, diskvalificēt spēlētāju vai komandu un liegt pieeju sacensību norises vietām. Par pārkāpumu spēlē tiek nozīmēts soda metiens. 

Apbalvošana
Uzvarētāju komanda katrā līgā tiek apbalvota ar pārsteigumu balvām. 

Informācija
Visa informācija par turnīra norisi atrodama www.valmierasoc.lv, sadaļā “Jaunumi’’.
Organizatori neuzņemas atbildību par personai nodarītajiem materiālajiem un fiziskajiem zaudējumiem un traumām.
Organizatori patur tiesības, vajadzības gadījumā, veikt izmaiņas nolikumā.
Nolikums ir jāpārzina ikvienam dalībniekam un tā nezināšana neatbrīvo no tajā atrunāto noteikumu izpildes.
Piesakoties turnīram, dalībnieki apliecina, ka neiebilst personu datu izmantošanai sacensību protokolos, sacensību laikā organizatoru uzņemto fotogrāfiju un videomateriālu izmantošanai SIA “Valmieras Olimpiskais centrs” publicitātes nolūkos.
